## Uredba o osnivanju Fonda za profesionalnu rehabilitaciju i zapošljavanje osoba s invaliditetom

### NN 116/2003 (22.7.2003.), Uredba o osnivanju Fonda za profesionalnu rehabilitaciju i zapošljavanje osoba s invaliditetom

# VLADA REPUBLIKE HRVATSKE

1589

Na teme­lju članka 33. stavka 1. Zakona o
profesionalnoj rehabilitaciji i zapoš­ljava­nju osoba s invaliditetom (»Narodne
novine«, broj 143/2002) i članka 12. stavka 2. Zakona o ustanovama (»Narodne
novine«, br. 76/93, 29/97 i 47/99), Vlada Republike Hrvatske je na sjednici
održanoj 17. srp­nja 2003. godine, donijela

## UREDBU

### O OSNIVANJU FONDA ZA PROFESIONALNU REHABILITACIJU I ZAPOŠLJAVANJE OSOBA S INVALIDITETOM

Članak 1.

(1) Ovom Uredbom osniva
se javna ustanova pod nazivom: Fond za profesionalnu rehabilitaciju i zapoš­ljava­nje
osoba s invaliditetom (u da­lj­njem tekstu: Fond).

(2) Sjedište Fonda je u
Zagrebu.

Članak 2.

(1) Osnivač Fonda je
Republika Hrvatska.

(2) Prava i dužnosti
osnivača obav­ljat će Ministarstvo rada i socijalne skrbi (u da­lj­njem tekstu:
Ministarstvo), osim prava i obveza koja prema ovoj Uredbi ima Vlada Republike
Hrvatske (u da­lj­njem tekstu: Vlada).

(3) Fond za svoj rad
odgovara Vladi.

(4) Vlada osigurava
sredstva za osniva­nje i rad Fonda.

Članak 3.

(1) Fond ima svojstvo
pravne osobe, s pravima i obvezama propisanim zakonom, ovom Uredbom i Statutom
Fonda.

(2) Fond se upisuje u
sudski re­gistar.

(3) Fond ima Statut,
kojim se uređuju pita­nja određena Zakonom o ustanovama.

Članak 4.

Djelatnost Fonda je:

– provođe­nje politike
razvitka i unapređiva­nja profesionalne rehabilitacije i zapoš­ljava­nja osoba
s invaliditetom,

– financira­nje ili
sufinancira­nje ustanova za profesionalnu rehabilitaciju (članak 16. Zakona o
profesionalnoj rehabilitaciji i zapoš­ljava­nju osoba s invaliditetom, u da­lj­njem
tekstu: Zakon) i radnih centara (članak 22. Zakona),

– isplata novčanog
poticaja (članak 30. Zakona),

– sufinancira­nje
razvoja postojećih programa, te uvođe­nja novih tehnologija i programa namije­njenih
zapoš­ljava­nju osoba s invaliditetom,

– sufinanciranje
programa za održavanje zaposlenosti osoba s invaliditetom,

– sufinancira­nje i
financira­nje programa edukacije stručnih osoba na području profesionalne
rehabilitacije,

– sufinancira­nje i
financira­nje programa istraživa­nja i razvoja profesionalne rehabilitacije,

– nadzor nad ostvariva­njem
prava na novčani poticaj i nad korište­njem drugih sredstava koje je odobrio
Fond,

– drugi poslovi
predviđeni Statutom Fonda.

Članak 5.

Fond ostvaruje sredstva
iz s­ljedećih izvora:

– iz državnog
proračuna,

– sredstva posebnog
doprinosa (članak 10. stavci 2. i 3. Zakona),

– neutrošena sredstva posebne
namjene (članak 31. Zakona),

– darovi i pomoći u
novcu domaćih i stranih pravnih i fizičikih osoba,

– drugi prihodi
ostvareni na teme­lju zakona i drugih propisa.

Članak 6.

(1) Sredstva Fonda vode se na računu Fonda.

(2) Fond donosi godiš­nji financijski plan.

(3) Godiš­nji financijski plan sadrži prikaz
prihoda po ­njihovom izvoru i plan korište­nja sredstava po namjeni.

(4) Fond podnosi Vladi i Ministarstvu izvješće o
izvrše­nju financijskog plana.

Članak 7.

(1) U slučaju neostvariva­nja sredstava iz
članka 5. ove Uredbe, Fond se uz prethodnu suglasnost ministra financija smije
kratkoročno zadužiti najviše do 1/12 godiš­nje­g financijskog plana.

(2) Po odluci Vlade Fond se smije zadužiti i
više od 1/12 godiš­nje­g financijskog plana ako je zaduže­nje prouzročeno
neostvariva­njem planiranih sredstava po članku 5. podstavak 2. ove Uredbe.

Članak 8.

Tijela Fonda su Upravno vijeće Fonda i ravnate­lj
Fonda.

Članak 9.

(1) Fondom uprav­lja
Upravno vijeće Fonda.

(2) Upravno vijeće
Fonda ima sedam članova.

(3) Članove Upravnog
vijeća Fonda imenuje i razrješava Vlada.

(4) Članovi Upravnog
vijeća Fonda su predstavnici poslodavaca, sindikata, udruga, osoba s
invaliditetom, Ministarstava, Državnog zavoda za zaštitu obite­lji, materinstva
i mladeži, Hrvatskog zavoda za mirovinsko osigura­nje i Hrvatskog zavoda za
zapoš­ljava­nje.

(5) Predstavnike
poslodavaca i sindikata predlaže Gospodarsko-socijalno vijeće, a ostale
predstavnike predlaže ministar rada i socijalne skrbi.

Članak 10.

(1) Upravno vijeće
Fonda:

– donosi Statut Fonda,
Poslovnik o radu Upravnog vijeća Fonda i opće akte predviđene Statutom Fonda,

– donosi godiš­nji
financijski plan Fonda,

– odlučuje o sklapa­nju
ugovora s osnivačem o sufinancira­nju ustanove za profesionalnu rehabilitaciju
i radnog centra,

– odlučuje o sklapa­nju
ugovora s poslodavcem o sufinancira­nju programa za novo zapoš­ljava­nje osoba
s invaliditetom,

– odlučuje o sklapa­nju
ugovora s poslodavcem o sufinancira­nju programa za održava­nje zaposlenosti
osoba s invaliditetom,

– obav­lja i druge
poslove predviđene zakonom i Statutom Fonda.

(2) Suglasnost na Statut Fonda i na godiš­nji
financijski plan Fonda daje Vlada, a suglasnost na Poslovnik o radu Upravnog
vijeća Fonda daje Ministarstvo.

Članak 11.

(1) Vodite­lj Fonda je ravnate­lj Fonda.

(2) Ravnate­lja fonda
imenuje Vlada na teme­lju javnog natječaja objav­ljenog u »Narodnim novinama«.

(3) Ravnate­lj Fonda:

– organizira i vodi rad
Fonda,

– predstav­lja i
zastupa Fond,

– predlaže godiš­nji
financijski plan Fonda,

– podnosi izvješće o izvrše­nju
financijskog plana Fonda,

– donosi odluku o
načinu ostvariva­nja prava na novčani poticaj i odobrava isplatu novčanog
poticaja (članci 30. i 41. Zakona),

– odgovoran je za
izradu stručne ocjene opravdanosti zahtjeva za sklapa­nje ugovora iz članka 10.
stavka 1. podstavaka 3. do 5. ove Uredbe, i na teme­lju odluka Upravnog vijeća
Fonda sklapa te ugovore,

– odgovoran je za
nadzor nad namjenskim korište­njem sredstava koje je odobrio Fond,

– obav­lja i druge
poslove predviđene zakonom i Statutom Fonda.

Članak 12.

Administrativne i
tehničke poslove za Fond obav­lja Hrvatski zavod za zapoš­ljava­nje.

Članak 13.

Vlada će imenovati
predsjednika i članove Upravnog vijeća Fonda u roku od 60 dana od dana stupa­nja
na snagu ove Uredbe.

Članak 14.

Ministarstvo će odluku
o raspisiva­nju natječaja za ravnate­lja Fonda objaviti u roku od 30 dana od
dana stupa­nja na snagu ove Uredbe.

Članak 15.

Upravno vijeće Fonda
donijet će Poslovnik o radu Fonda u roku od 30 dana od dana svog imenova­nja, a
Statut Fonda donijet će u roku od 60 dana od dana svog imenova­nja.

Članak 16.

Ova Uredba stupa na
snagu osmog dana od dana objave u »Narodnim novinama«.

Klasa: 562-01/03-02/02
Urbroj: 5030104-03-1
Zagreb, 17. srp­nja 2003.

Potpredsjednik
**dr. sc.** **Goran Granić,** v. r.

Uredba, NN 116/2003-1589